钦定古今图书集成/明伦汇编/氏族典/第242卷 > 张峤
## 钦定古今图书集成/明伦汇编/氏族典/第242卷 > 张峤

按《万姓统谱》：峤字景山，崇安人，太傅霭之长子也。五
季之乱，隐于武夷之阳，渔钓自适，无仕进意。会父霭
仕周为蕲州刺史，唐主闻之，遣吏召峤，不就，遂拘以
往。后江南国灭，归宋，尝通判歙州，适庐山卢绛窃发，
峤与太守龚慎仪设方略御之。时贼势方盛，郡兵单
弱，或请少避，峤不听，曰：“吾不敢负国，有死战而已。”盗
亦随息。后官至司门员外郎，请老归里，寻诏入朝。太
平兴国间，充右赞善大夫、知博州，迁御史中丞，累赠
工部尚书。弟岐，子放。